**J. R. Cash** (celým menom **John Ray Cash**; \* 26. február 1932, Kingsland, Arkansas, USA – † 12. september 2003, Nashville, Tennessee, USA), známy ako **Johnny Cash**, bol americký spevák, gitarista, skladateľ a herec. Cash bol jeden z najznámejších country spevákov a skladateľov Spojených štátov.

V jeho ranej tvorbe bol v popredí osud chudobného vidieckeho obyvateľstva. Legendárne boli jeho koncerty vo väzniciach v šesťdesiatych rokoch. S veľkým uznaním, najmä mimo country kruhov, prijala hudobná kritika a obecenstvo jeho posledné štúdiové albumy, ktoré sú zaraďované k alternatívnemu country. Bol známy pod označením "The man in black" (Muž v čiernom). Každý koncert otváral so slovami: "Hello, I'm Johnny Cash."

Skoré roky
----------

Pri narodení dostal meno *J. R. Cash*, až na vojne sa J-čko zmenilo na John. Bol synom chudobného farmára bavlny, už ako päťročný spoznal ťažkú poľnú prácu. Skoro sa naučil hrať na gitare a legenda vraví, že bol prvým človekom na západe, ktorý sa dozvedel o smrti Stalina, lebo ako vojak odpočúval vzdušný priestor v nemeckom Landsbergu na Lechu. 

Jeho kariéra sa začala v roku 1955 spolu s takými velikánmi rock'n'Rollu ako Carl Perkins, Jerry Lee Lewis a Elvis Presley v Sun Records. V roku 1965 bol obžalovaný pre pašovanie drog. Amfetamínové tablety preniesol ilegálne z Mexika do USA. Po prvom nevydarenom manželstve s Vivian Libertovou si v roku 1968 zobral speváčku June Carterovú. Postupne sa stupňovali jeho drogové problémy (tabletková a amfetamínová závislosť).

Zvrat
-----

Zvrat nastal krátko potom, ako sa presťahoval do Nashville, Tennessee. Kúpil dom blízko domu priateľa Roya Orbisona. Keď Orbisonovi zhorel dom a pri požiari stratil aj dvoch synov, pre Johnny Casha to bola trauma, ktorá u neho vyvolala duševnú krízu. Významnú úlohu hrali aj jeho zážitky vyvolané jeho neúspešným pokusom o samovraždu. Cash sa stal baptistom a zdolal drogovú závislosť. Sám seba označoval slovami „znovuzrodený kresťan" (anglicky: *born-again Christian*).

Krátko potom nahral a uverejnil svoj najúspešnejší album: *Johnny Cash at Folsom Prison*. Na vrchole kariéry vystupoval pred obecenstvom iba v čiernom odeve ako *Man in black* (aj po skladbe s týmto názvom). 

Úryvok z tejto skladby:

*I wear the black for the poor and the beaten down,  
Livin' in the hopeless, hungry side of town,  
I wear it for the prisoner who has long paid for his crime,  
But is there because he's a victim of the time.*
V roku 1980 dostal najvyššie vyznamenanie country hudobníka: uviedli ho do Country Music Hall of Fame. V tomto období sa začal vytrácať z hudobného života, rovnako ako ďalšie hviezdy country hudby: George Jones, Dolly Partonová a ostatní.

Veľký návrat
------------

Johnny Cash v roku 1994 oslavoval veľkolepý návrat na hudobnú scénu s albumom, ktorý produkoval Rick Rubin **American Recordings**. V tejto sérii vyšli ešte tri albumy: Unchained (1996), Solitary Man (2001), The Man Comes Around (2002). Na každom nahral okrem svojich skladieb aj celý rad coverových verzií starších a nových piesní, ktoré interpretoval svojím spôsobom. Video coverového songu "Hurt" pôvodne od Nine Inch Nails dostalo MTV Video Award. 

V roku 2003 vyšiel 5-CD Box-Set s názvom „Unearthed", na ktorom je 60 dovtedy nezverejnených nahrávok zo série nahrávok pre American Recordings, aj klasické skladby ako *Father & Son* Cata Stevensa alebo *Heart of Gold* Neila Younga. Medzi nahrávkami sú aj duetá s hudobnými velikánmi ako Joe Strummer, Tom Petty a veterán Rock'n Rollu Carl Perkins.

Johnny Cash zomrel 12. septembra 2003 v nashvillskej nemocnici, štyri mesiace po manželkinom skone. Odpočívajú spolu v Memory Park (Sumner County, Tennessee).

Johnny Cash vo filme
--------------------

V roku 2006 natočil režisér James Mangold film  *Walk the Line*, v ktorom Johnnyho Casha stvárnil Joaquin Phoenix a jeho druhú manželku June Carter Cash stvárnila Reese Witherspoonová.

Najznámejšie piesne
-------------------

* *Ain't No Grave*
* *Oh Lonesome Me*
* *Ghost Riders In The Sky*
* *Hey Porter*
* *Big River*
* *Cry, Cry, Cry*
* *Folsom Prison Blues*
* *Personal Jesus*, Depeche Mode Cover (s John Frusciante)
* *The Night They Drove Old Dixie Down*, The Band & Bob Dylan Cover
* *Forever Young* (Randy Scruggsal, 1994, Mercury), Bob Dylan Cover
* *Man in Black*
* *I Walk the Line*
* *Don't Take Your Guns to Town*
* *Ring of Fire*
* *Orange Blossom Special*
* *Daddy Sang Bass*
* *A Boy Named Sue*
* *Hurt*, Nine Inch Nails Cover
* *God's Gonna Cut You Down*
* *One*, U2 Cover
* *I see a Darkness* Will Oldham Cover
* *Rusty Cage*, Soundgarden Cover
* *Delia's Gone*
* *The Man Who Couldn't Cry*, Loudon Wainwright III Cover
* *Highway Patrolman*, Bruce Springsteen Cover
* *Highwayman*, spolu s Willie Nelsonom, Waylon Jenningsom a Kris Kristoffersonom
* *Silver Stallion*, spolu s Willie Nelsonom, Waylon Jenningsom a Kris Kristoffersonom
* *The General Lee*

Diskografia
-----------

*Bližšie informácie v hlavnom článku: Diskografia Johnnyho Casha*
Vydal množstvo albumov, najznámejšie sú:

* 1968 – *At Folsom Prison*
* 1969 – *At San Quentin*
* 1994 – *American Recordings*
* 1996 – *Unchained*
* 2000 – *American III: Solitary Man*
* 2002 – *American IV: The Man Comes Around*
* 2003 – *Unearthed*

Najvýznamnejšie vyznamenania
----------------------------

| Rok | Org. | Vyznamenanie | Album |
| --- | --- | --- | --- |
| 1967 | Grammy (country) | Best Country & Western Performance |  |
| 1968 | CMA | Album Of The Year | „Johnny Cash At Folsom Prison" |
| 1968 | Grammy | Best Male Country Vocal Performance | „Folsom Prison Blues" |
| 1969 | CMA | Album Of The Year | „Johnny Cash At San Quentin Prison" |
| 1969 | CMA | Entertainer of the Year |  |
| 1969 | CMA | Male Vocalist Of The Year |  |
| 1969 | CMA | Single Of The Year | „A Boy Named Sue" |
| 1969 | CMA | Vocal Group Of The Year | „Johnny Cash / June Carter" |
| 1969 | Grammy | Best Male Country Vocal Performance | „A Boy Named Sue" |
| 1970 | Grammy | Best Country Performance By A Duo Or Group | „If I Were A Carpenter" |
| 1985 | ACM | Single Of The Year | „Highwayman" |
| 1997 | Grammy | Best Country Album | „Unchained" |
| 2000 | Grammy | Best Male Country Vocal Performance | „Solitary Man" |
| 2002 | Grammy | Best Male Country Vocal Performance | „Give My Love To Rose" |
| 2003 | CMA | Album Of The Year | „American IV: The Man Comes Around" |
| 2003 | CMA | Music Video Of The Year | „Hurt" |
| 2003 | CMA | Single Of The Year | „Hurt "|
|

|  |  |
| --- | --- |
| 1977 | Nashville Songwriters Hall of Fame |
| 1980 | Country Music Hall of Fame |
| 1992 | Rock and Roll Hall of Fame |

Referencie
----------

1. ↑  HELLOMAGAZINE.COM. *Johnny Cash. Biography, news, photos and videos* [online]. hellomagazine.com, [cit. 2020-08-22]. Dostupné online. (English)
2. ↑   Country music ztratila legendu - June Carter Cash zemřela

Iné projekty
------------

Commons
* Spolupracuj na Commons Commons ponúka multimediálne súbory na tému **Johnny Cash**

Externé odkazy
--------------

* Oficiálna stránka
* Slovenská stránka o Johnnym Cashovi

| * z
* d
* u
Kennedy Center Honors 1990 – 1999 |
| --- |
| 1990 | 
* Dizzy Gillespie
* Katharine Hepburnová
* Risë Stevens
* Jule Styne
* Billy Wilder

 |
| 1991 | 
* Roy Acuff
* Betty Comden & Adolph Green
* Fayard Harold Nicholas
* Gregory Peck
* Robert Shaw

 |
| 1992 | 
* Lionel Hampton
* Paul Newman & Joanne Woodwardová
* Ginger Rogers
* Mstislav Rostropovich
* Paul Taylor

 |
| 1993 | 
* Johnny Carson
* Arthur Mitchell
* Sir Georg Solti
* Stephen Sondheim
* Marion Williams

 |
| 1994 | 
* Kirk Douglas
* Aretha Franklinová
* Morton Gould
* Harold Prince
* Pete Seeger

 |
| 1995 | 
* Jacques d'Amboise
* Marilyn Horne
* B. B. King
* Sidney Poitier
* Neil Simon

 |
| 1996 | 
* Edward Albee
* Benny Carter
* Johnny Cash
* Jack Lemmon
* Maria Tallchief

 |
| 1997 | 
* Lauren Bacall
* Bob Dylan
* Charlton Heston
* Jessye Norman
* Edward Villella

 |
| 1998 | 
* ~~Bill Cosby~~
* Fred Ebb and John Kander
* Willie Nelson
* André Previn
* Shirley Jane Templová

 |
| 1999 | 
* Victor Borge
* Sean Connery
* Judith Jamison
* Jason Robards
* Stevie Wonder

 |
| 
* (1978 – 1979)
* (1980 – 1989)
* (2000 – 2009)
* (2010 – 2019)

 |

Autoritné údaje: * abART: 78774
* BnF: 13892236v
* GND: 118519433
* ISNI: 0000 0001 0882 3456
* LCCN: n79018367
* NK ČR: jn19990001359
* SNK: 160034
* VIAF: 27251336
* WorldCat: lccn-n79018367